**Informatīvais ziņojums** **“Par** **psihoemocionālā atbalsta pasākumiem** **Covid-19 pandēmijas radīto seku mazināšanai”**

1. **Situācijas raksturojums**

Covid-19 pandēmija un valstī noteiktie drošības pasākumi saslimstības ierobežošanai, kā fiziskā distancēšanās, stingri pulcēšanas ierobežojumi, attālinātais skolēnu mācību un vecāku darba process, ir atstājuši ietekmi uz bērnu un ģimenes emocionālo labsajūtu, mentālo veselību, skolēnu mācību rezultātiem, kā arī radījuši lielu slodzi daudziem vecākiem, kuri apvienojuši darbu ar bērnu pieskatīšanu. Savukārt pedagogiem un izglītības iestāžu vadītājiem nācies ilgstoši pielāgoties noteiktajiem ierobežojumiem, mainot ikdienas ritmu un ieradumus un meklējot optimālus risinājumus, lai pielāgotos mācību procesa nodrošināšanai pastāvošo ierobežojumu ietvaros, kā arī atbalsta organizēšanā un sniegšanā izglītojamiem.

Marta beigās Latvijā vidējais attālināto mācību ilgums sākumskolās bija 1,75 mēneši, 5.-6.klasēm 3,25 mēneši, 7.-12.klasēm 5 mēneši. Salīdzinājumam Eiropā (30 ES un EEZ valstis) sākumskolās attālināto mācību ilgums bijis mazāks: sākumskolās 1,5 mēneši, pamatskolās 2,2 mēneši, bet vidusskolēni attālināti mācījušies vidēji 3 mēnešus. Arī profesionālās izglītības audzēkņu iespējas pilnvērtīgi piedalīties izglītības procesā bijušas ilgstoši ierobežotas, savukārt augstāko izglītību iegūstošie studenti lielākoties varējuši piedalīties tikai attālinātā mācību procesā.

Izvērtējumā par COVID-19 izplatības mazināšanai noteikto ierobežojumu perioda īstermiņa un ilgtermiņa emocionālo un psiholoģisko ietekmi uz dažādu paaudžu indivīdiem un ģimenēm, tai skaitā izvērtējot starppaaudžu attiecību aspektus un vardarbības izplatības riskus[[1]](#footnote-1), norādīts, ka vispasaules pandēmija cilvēkiem un ģimenēm izraisīja augstu un ilgstošu psihosociālo stresu (Liu & Doan, 2020). Joprojām ir maz pētījumu par COVID-19 pandēmijas izraisītā stresa ilgtermiņa ietekmi, tomēr paredzams, ka lielai daļai mazāk aizsargāto iedzīvotāju būs vērojamas negatīvas sekas garīgajai un fiziskajai veselībai (Torales et al., 2020). Ir konstatēts, ka izolācija un karantīna iepriekšējo infekcijas uzliesmojumu laikā ir saistīta ar lielāku posttraumatiskā stresa risku bērnu vidū (Sprang & Silman, 2013). Tādēļ, lai mazinātu pandēmijas ilgtermiņa sekas un potenciālā kaitējuma pārnesi uz nākamo paaudzi, ārkārtīgi būtiski pārliecināties, lai pandēmijas mazināšanai izmantotie ierobežojumi nerada papildu stresu un, cik vien iespējams, būtu papildināti ar atbilstošiem atbalsta pasākumiem stresa mazināšanai. Būtiski sniegt atbalstu īpaši ģimenēm ar bērniem (neatkarīgi no bērnu skaita), lai mazinātu pandēmijas ilgtermiņa psiholoģisko ietekmi uz nākamo paaudzi.

Savukārt izvērtējuma priekšlikumu sadaļā cita starpā akcentētas:

1. Veselības – fiziskas, garīgas un sociālas labklājības – prioritāte ar ieteikumu: gan skolās, gan darbavietās izcelt šī brīža prioritāti – veselības veicināšanu, emocionālās distances, izolētības un vientulības izjūtas mazināšanu, īpaši palīdzošo profesiju pārstāvjiem.
2. Attālinātās mācības – ar ieteikumu mazināt stresu visiem iesaistītajiem, piemēram, kā skolas prioritāti nosakot fiziskās un garīgās veselības veicināšanu, emocionālās distances mazināšanu, skolu kā avotu sociāli emocionālo prasmju apguvei. Attiecību veidošana, uzturēšana, un regulāra atjaunošana iezīmējas kā nozīmīgs faktors gan garīgās veselības veicināšanai, gan izdegšanas prevencijai, gan proaktīvai skolēnu un skolotāju gatavībai atgriezties klātienes mācībās.
3. Veselības – fiziskas, garīgas un sociālas labklājības – prioritāte ar ieteikumu: nodrošināt organizētu atbalstu pedagogu psihoemocionālā un profesionālā atbalsta grupu organizēšanai ar kvalificētu vadītāju, piemēram, supervizoru vai citu skolotāju, kurš/a ir īpaši apmācīts strādāt ar grupu.

Lai arī šobrīd paredzēti vairāki atbalsta mehānismi bērniem un jauniešiem psihoemocionālās veselības uzlabošanai, tie nav pietiekami, lai iesaistītu plašu skolēnu mērķa grupu. Šā gada martā piešķirti 500 000 *euro* atbalstam jauniešiem Covid-19 pandēmijas radīto seku mazināšanai, lai preventīvi mazinātu NEET grupas jauniešu skaitu. Finansējuma ietvaros paredzēts projektu veidā atbalstīt pašvaldību un nevalstisko organizāciju aktivitātes jauniešiem vecumā no 13 – 25 gadiem, lai viņiem būtu iespēja lietderīgi pavadīt brīvo laiku, tiktu nodrošinātas jauniešu vajadzībās balstītas ārpusskolas neformālās izglītības aktivitātes, kā arī sniegts individuāls atbalsts jauniešiem konsultāciju veidā, vienlaikus arī nodrošinot kompetenču apguvi personām, kas strādā ar jaunatni. Veselības ministrija ESF projekta “Kompleksi veselības veicināšanas un slimību profilakses pasākumi” ietvaros rīko pasākumus psihiskās veselības veicināšanai jauniešiem - kampaņu par stigmu mazināšanu psihiskās veselības jomā “Viss ir Norm.a”, kas šobrīd norisinās sociālajos tīklos, kurus regulāri lieto bērnu un jauniešu auditorija (projektam veltīti 89 910,00 *euro* ebez PVN), un psihiskās veselības veicināšanas un profilakses programmu 7. – 9. un 10. -12. klašu skolēniem, kuriem ir iespējami riski attiecībā uz psihisko veselību, taču projektā paredzēts iesaistīt ierobežotu grupu - 200 skolēnus (projektam veltīti 63 850,00 *euro* bez PVN). Lai pilnīgāk sniegtu atbalstu skolēniem un pedagogiem Covid-19 pandēmijas radīto seku mazināšanai, izvirzīti priekšlikumi papildus atbalsta virzieniem.

1. **Priekšlikumi turpmākai rīcībai.**

**Pārskats par galvenajiem atbalsta virzieniem**

|  |  |  |  |
| --- | --- | --- | --- |
|  | **Atbalsts bērnu un jauniešu vasaras nometņu organizēšanai** | **Atbalsts supervīzijām pedagogiem** | **Atbalsts mentālās veselības veicināšanas pasākumiem skolā** |
| **Mērķauditorija un tās noklājums** | 10 % bērnu un jauniešu vecumā no 7 – 18 gadiem | Visi pedagogi un pasniedzēji (kopā 55 000) | 144 vidusskolas, tieši iesaistot 576 skolēnus un 144 atbalsta personas skolās. Netieši iesaistot visus iesaistīto skolu audzēkņus |
| **Īstenotājs** | Valsts izglītības satura centrs un pašvaldības sadarbībā ar NVO | Valsts izglītības kvalitātes dienests un pašvaldības | Jaunatnes starptautisko programmu aģentūra un skolēnu pašpārvaldes |
| **Sagaidāmie rezultāti** | 80 % dalībnieku uzlabos saskarsmes, sadarbības un komunikācijas prasmes;  80 % dalībnieku uzlabos psihoemocionālo labsajūtu;  50 % dalībnieku attīstīs profesionālās prasmes un talantus;  50 % dalībnieku uzlabos mācību satura un caurviju prasmes. | 75 % pedagogu – supervīziju dalībnieku atzīst, ka uzlabojusies psihoemocionālā labsajūta;  70% pedagogu – supervīziju dalībnieku atzīst, ka attīstījusies izpratne par labu komunikāciju un sadarbību;  50% pedagogu – supervīziju dalībnieku atzīst, ka spēj identificēt jaunas idejas un resursus turpmākajām darbam. | Izveidots skolēnu psihoemocionālās veselības vēstnešu tīkls un 144 skolās izveidotas skolas labsajūtas ceļakartes. |
| **Ilgtermiņa ietekme** | Tiek uzlabotas skolēnu spējas iekļauties izglītībā un darba tirgū nākotnē. | Tiek veidota labvēlīga vide skolās, uzlabojot izglītības kvalitāti. | Stiprināta skolēnu līdzdalība, pašpārvalžu loma līdzdalības veicināšanā. |
| **Finansējums** | **2 202 505,00 *euro*** | **825 000 *euro*** | **372 000 *euro*** |

**2.1.****Atbalsts bērnu un jauniešu vasaras nometņu organizēšanai**

Ņemot vērā, ka vasaras periodā plānota labāka epidemioloģiskā situācija kā skolas laikā, viena no iespējām (kompensējošs mehānisms) krīzes seku mazināšanā ir bērnu un jauniešu nometņu pieejamības nodrošināšana vasaras periodā, kas būtu kā atbalsts gan bērniem un jauniešiem prasmju un kompetenču apguvē, gan arī viņu vecākiem.

Nometne ir mērķtiecīgi organizēts pasākums, kurā vairāk nekā puse dalībnieku ir bērni un kas paredzēts, lai saskaņā ar nometnes programmu nodrošinātu dalībnieku saturīgu un lietderīgu brīvā laika pavadīšanu un sekmētu vispusīgu attīstību (Ministru kabineta 2009. gada 1. septembra noteikumi Nr. 981 “Bērnu nometņu organizēšanas un darbības kārtība”). Bērnu nometnes organizē gan pašvaldības, gan izglītības iestādes, gan nevalstiskās organizācijas (biedrības un nodibinājumi), gan citas juridiskās un privātpersonas. Nometnes dalībniekiem ir iespēja apgūt un attīstīt kādas konkrētas prasmes un iemaņas, pilnveidot socializēšanas un sadarbības prasmes, kā arī iegūt jaunas zināšanas daudzās un dažādās jomās. Nometnēs ir visas iespējas veicināt domāšanas procesa attīstību, ko nodrošina dažādu netradicionālu, nebijušu, pašu dalībnieku sadarbības procesos radītu un veidotu notikumu un sajūtu uztvere.

Valsts izglītības satura centra (VISC), kura kompetencē ir bērnu nometņu vadītāju sagatavošana un profesionālās kompetences pilnveide, organizētajos kursos katru gadu piedalās ap 480-500 dalībnieku, kuri kursu programmas apguves noslēgumā iegūst bērnu nometņu vadītāja apliecību. VISC uztur bērnu nometņu vadītāju datu bāzi, lai ikviens interesents varētu pārliecināties par to, vai nometni vada zinošs nometnes vadītājs, vai reģistrētās nometnes ir saskaņotas ar visiem atbildīgajiem dienestiem. Šobrīd bērnu nometņu vadītāju datu bāzē ir reģistrēti 2662 aktīvie nometņu vadītāji. Interese iegūt bērnu nometņu vadītāja apliecību ir samērā augsta, tā 2021.gada 1.ceturksnī kursu programmu tiešsaistē jau apguvuši 195 dalībnieki, bet līdz otrā ceturkšņa beigām plānots sagatavot vēl ap 240 dalībnieku.

Pieprasījums pēc bērnu nometnēm vasarā ir liels, vidēji vasarā tiek organizētas ap 2000 nometnes, kuras tiek reģistrētas interneta vietnē [www.nometnes.gov.lv](http://www.nometnes.gov.lv). Pēc Latvijas Pašvaldību savienības veiktās aptaujas pašvaldībās, šogad ar pašvaldību atbalstu nometnēs varētu tikt iesaistīti aptuveni 20 000 bērni un jaunieši, kas ir apmēram 8,6 % no mērķa grupas. Taču finansiālā atbalsta apjoms šajās nometnēs ir ļoti dažāds – no 2,5 *-* 40 *euro* dienā. Lielākoties arī pašvaldību atbalstītajās nometnēs ir paredzēts vecāku līdzmaksājums, kas ir no 2 – 20 *euro* dienā, kopumā sasniedzot pat 100 *euro* par vienu bērnu piecu dienu nometnē. Līdz ar to daudzas ģimenes bērna/-u dalību nometnē nevar atļauties (īpaši komersantu organizētās) augstā izcenojuma dēļ. Sniedzot atbalstu pašvaldībām vasaras nometņu rīkošanai, būs iespējams nodrošināt nometņu pieejamību plašākam bērnu skaitam, primāri sniedzot atbalstu bērniem un jauniešiem ar ierobežotām iespējām.

Īpašs atbalsts un palīdzība ir nepieciešama sociālā riska bērniem un jauniešiem (maznodrošinātie, no daudzbērnu ģimenēm, ar mācīšanās, uzvedības, psihoemocionālajiem traucējumiem, ārpusģimenes aprūpē esošie bērni u.c.) un bērniem un jauniešiem ar speciālām vajadzībām. Nometnes tieši šai mērķauditorijai nodrošina atbalstu vecākiem/ģimenēm un arī pedagogiem, jo vienlaikus risina vairākas problēmas. Visefektīvāk šādu nometņu norisi var nodrošināt pašvaldības, jo tām ir pieejama gan informācija no dažādiem pašvaldības dienestiem, iestādēm, organizācijām (sociālais dienests, bāriņtiesa, izglītības iestādes, NVO u.c) par bērnu un ģimeņu stāvokli, gan informācija par potenciāliem nometņu organizētājiem, kuri var piedāvāt kvalitatīvu un atbilstošu pakalpojumu.

Vienlaikus svarīgi ir sniegt atbalstu arī visām pārējām ģimenēm, kurās bērniem un jauniešiem ir vajadzība pēc komunikācijas un saskarsmes ar vienaudžiem.

Klasificējot nometnes pēc diennakts laika, kurā dalībnieks uzturas nometnēs, tiek izdalītas divu veidu nometnes:

* dienas nometnes – nometnes, kurā nometnes dalībnieki uzturas tikai dienas laikā bez nakšņošanas. Tas nozīmē, ka nometnes dalībniekiem tiek piedāvātas dažādu veidu aktivitātes un nodarbības pa dienu, bet vakarā dalībnieki dodas uz mājām.
* diennakts nometnes – nometnes, kurā nometnes dalībnieki uzturas pastāvīgi visu norises laiku, ieskaitot nakšņošanu.

Organizējot tematiski un mērķtiecīgi virzītas nometnes, bērniem un jauniešiem būtu iespējams sniegt atbalstu vairākos virzienos:

* mācību saturā balstītu tēmu apguve, piemēram, dabaszinību, vēstures, valodu nometnes u.tml.
* bērnu un jauniešu spēju un talantu izkopšana interešu izglītības un profesionālās ievirzes izglītības jomās (mākslā, mūzikā, dejā, sportā u.c.);
* caurviju prasmju un *“soft skills”* jeb komunikācijas, saskarsmes, komandas darba, līderu prasmju, problēmu risināšanas un sociāli emocionālo prasmju pilnveide.

Kopumā plānots nodrošināt iespēju iesaistīties nometnēs aptuveni 23100 bērniem un jauniešiem, primāri veicinot sociālās riska grupas bērnu un jauniešu iesaisti. Atbalsta apjoms nometņu organizēšanai pašvaldībā tiks dalīts atbilstoši bērnu un jauniešu skaitam pašvaldībā, iesaistot 10% no pašvaldībā deklarēto bērnu skaita vecumā no 7 – 18 gadiem, saskaņā ar Oficiālā statistikas portāla 2020. gada datiem (skat. Pielikumu Nr.1.). Taču nometnēs var tikt iesaistīti jaunieši līdz 25 gadu vecumam, ja viņi tiek iesaistīti kā brīvprātīgā darba veicēji – atbalsta personāls nometnes organizēšanā. Maksimālais programmas “Atbalsts bērnu un jauniešu vasaras nometņu organizēšanai” atbalsta apjoms ir 19 *euro* dienā par viena bērna dalību nometnē, kas aprēķināts, ņemot vērā vairāku pašvaldību līdzšinējo praksi, nodrošinot atbalstu dienas nometņu organizēšanai. Pamata izmaksas nometnēs veido ēdināšana, telpu īre, dažādi materiāli nodarbībām/radošajām darbnīcām atkarībā no nometnes satura, higiēnas preces, transporta izdevumi un ieejas biļešu cenas, piemēram, muzejos, izstādēs, zoo, ja epidemioloģiskā situācija atļauj un tiek organizētas ekskursijas, pārgājieni, kā arī nometnes personāla algas.

Pēc Latvijas Pašvaldību savienības apkopotās informācijas, piemēram, Rīgas pilsētas pašvaldība nevalstisko organizāciju rīkotajām nometnēm līdzfinansē 6 *euro* dienā, taču vecāku līdzfinansējums šādās nometnēs ir līdz 22 *euro* dienā. Liepājas pilsētas dome atbalsta 10 – 15 *euro* apmērā uz vienu bērnu dienā, taču papildus tiek paredzēts vecāku līdzmaksājums 40 - 100 *euro* apmērā par nometni. Jelgavas pilsētas dome atbalsta nometnes 8,5 *euro* apmērā dienā, tādu pašu atbalstu paredzot arī no vecākiem, kas kopā ir 17 *euro* par vienu dienu. Gulbenes novada pašvaldība atbalsta nometnes 17 *euro* apmērā, taču daļai nometņu tiek paredzētas vecāku līdzmaksājums līdz 30 % no paredzētās dienas likmes. Carnikavas novada pašvaldība sniedz atbalstu 8 *euro* apmērā par dienu nometnē, taču nometnēs ir vecāku līdzmaksājums 10 – 30 *euro* dienā. Ogres novada pašvaldība atbalsta 10 *euro* apmērā dienā, bet Talsu novada pašvaldība – 15 *euro* dienā, abas paredzot, ka vecāki sedz bērnu ēdināšanas izdevumus nometnēs. Lai nodrošinātu, ka programmas “Atbalsts bērnu un jauniešu vasaras nometņu organizēšanai” ietvaros atbalstītajās nometnēs bērni varētu piedalīties bez vecāku līdzmaksājuma, veikts aprēķins, summējot pašvaldību atbalstu ar optimālo vecāku līdzmaksājumu dienā. Vienlaikus šis tiek noteikts kā maksimālais atbalsta apjoms par dienu. Pašvaldību ietvaros finansējums nometņu organizatoriem piešķirams caurspīdīgā, atklātā, nediskriminējošā un konkurenci nodrošinošā projektu konkursā vai publiskā iepirkuma procesā, kuram var pieteikties jebkurš interesents, kas atbilst attiecīgajiem nometņu organizētāju kritērijiem, kā arī tiks noteikts vienots limits pasākuma izmaksām. Ja programmas “Atbalsts bērnu un jauniešu vasaras nometņu organizēšanai” ietvaros pašvaldību izsludinātajos konkursos pretendenti sniedz piedāvājumu lētāku nometņu organizēšanai, pašvaldība programmas ietvaros var sniegt atbalstu iesaistei nometnēs lielākam skaitam bērnu. Programmas ietvaros pašvaldības ir tiesīgas nodrošināt savu līdzfinansējumu, lai iesaistītu lielāku skaitu bērnu vai sniegtu lielāku atbalstu dienā.

Tā kā atbalsta programmas nometņu norisei administrēšana nav VISC pamatfunkcija, nepieciešamas arī atbalsts programmas administrēšanai. Administratīvā atbalsta ietvaros plānots sagatavot programmas “Atbalsts bērnu un jauniešu vasaras nometņu organizēšanai” vadlīnijas, saskaņot epidemioloģiskos noteikumus drošai nometņu norisei ar Veselības ministriju, nodrošināt komunikāciju ar pašvaldībām par programmas īstenošanu, koordinēt nometņu saskaņošanu ar atbildīgajām iestādēm, nodrošināt līgumu slēgšanu un finansējuma sadali pašvaldībām, nodrošināt konsultācijas par nometņu organizēšanas nosacījumiem, kā arī apkopot pārskatus par naudas piešķīrumu un līgumu izpildi. Uzdevuma izpildei indikatīvi plānots 1 slodzes apjoms noteiktā periodā (maijs-oktobris), sadalot šo slodzi kā papildu pienākumus starp esošajiem darbiniekiem, kuru kompetence attiecīgi nepieciešama.

|  |  |
| --- | --- |
| **Atbalsts bērnu un jauniešu vasaras nometņu organizēšanai** | |
| 23100 bērni x 5 dienas x 19 euro | **2 194 500,00 *euro*** |
| Atbalsts VISC nometņu programmas administrēšanai (piemaksa 30 % apmērā par papildpienākumiem 3 darbiniekiem 6 mēnešus) | **8005,00 *euro*** |
| KOPĀ | **2 202 505,00 *euro*** |

Atbalsta rezultātā plānots, ka:

* 80 % dalībnieku uzlabos saskarsmes, sadarbības un komunikācijas prasmes;
* 80 % dalībnieku uzlabos psihoemocionālo labsajūtu;
* 50 % dalībnieku attīstīs profesionālās prasmes un talantus;
* 50 % dalībnieku uzlabos mācību satura un caurviju prasmes.

Finansējums nometnes organizatoram tiks pārskaitīts tikai tad, ja nometņu norise konkrētajā teritorijā ir iespējama saskaņā ar epidemioloģiskās drošības nosacījumiem. Gadījumā, ja arī vasaras periodā turpināsies strikti ierobežojumi Covid-19 pandēmijas mazināšanai, kas liegs nometņu organizēšanu vai arī tā varēs notikt tikai daļēji, mērķim paredzētais, bet neizlietotais finansējums tiks atgriezts. Jebkurā gadījumā līgumos ar pašvaldībām tiks noteikts, ka nauda jāatgriež, ja tā netiek izlietota programmas mērķim.

* 1. **Atbalsts supervīzijām pedagogiem**

Covid-19 pandēmija ir būtiski ietekmējusi visu izglītojamo, īpaši pusaudžu, un attiecīgi pedagogu darbību. Sniedzot atbalstu izglītojamajiem, strādājot klātienē vai nodrošinot mācību procesa norisi attālināti ārkārtējās situācijas laikā, attiecīgi pielāgojot mācību līdzekļus un sagatavojot jaunus mācību materiālus, risinot dažādas izglītojamo problēmas un uzturot komunikācijas saikni ar izglītojamo vecākiem, ir ievērojami paaugstinājies pedagogu stresa līmenis un izdegšanas riski, kas kopumā atstāj negatīvu ietekmi uz pedagogu un pastarpināti arī izglītojamo fizisko un garīgo veselību, psihoemocionālo labklājību. Minētais kopumā negatīvi ietekmē Latvijas sabiedrību, jo katrs ceturtais Latvijas iedzīvotājs ir tieši vai netieši saistīts ar izglītību. Tādējādi aktualizējas jautājums par pedagogu psihoemocionālo atbalstu.

Ņemot vērā minēto, Izglītības un zinātnes ministrija sadarbībā ar Izglītības kvalitātes valsts dienestu izstrādāja priekšlikumus atbalsta programmai pedagogiem Covid-19 pandēmijas radīto seku mazināšanai laika periodam no 2021. gada maija līdz 2021. gada 31. decembrim.

Lai Covid-19 pandēmijas seku mazināšanas pasākumu atbalsta ietvaros sniegtu Latvijas pedagogiem iespējami mērķtiecīgāku atbalstu, kas ir pietiekami individualizēts, īpaši pielāgots pedagogu mērķauditorijas vajadzībām (ievērojot dažādu izglītības veidu un pakāpju specifiku), ļaujot apspriest un reflektēt par profesionālām un personiskām problēmām, saņemt kompetenta speciālista viedokli, ir nepieciešamas pedagogu supervīzijas, kuru ietvaros ne tikai izvērtēs konkrētas situācijas, bet ar kompetenta supervizora palīdzību tiks meklēts jauns skatījums un resursi turpmākajam pedagogu produktīvam un kvalitatīvam darbam.

Latvijas Izglītības un zinātnes darbinieku arodbiedrības (LIZDA) īstenotie pētījumi liecina, ka pedagogiem ir būtiski pilnveidot savas zināšanas vairākās jomās, tostarp konfliktu vadība, pedagogu profesionālās dzīves kvalitāte, lietišķā komunikācija (sk., piemēram, LIZDA Padomes aptauja par nepieciešamajām zināšanām, prasmēm un kompetenci sociālā dialoga veidošanā[[2]](#footnote-2)), kā arī LIZDA vairākkārtīgi, arī publiski, ir prasījusi attālināto mācību/darba laikā nodrošināt pedagogiem metodisko atbalstu un profesionālās supervīzijas.

Vairāku pasaules pētījumu rezultāti, liecina, ka supervīzija – mērķtiecīgi organizēts konsultatīvs un izglītojošs atbalsts speciālistiem viņu profesionālās kompetences un profesionālās darbības kvalitātes pilnveidošanai – ir efektīvs un pat nepieciešams atbalsta līdzeklis palīdzošo profesiju pārstāvjiem (tostarp pedagogiem). Tās īstenošanas rezultātā:

* Tiek apgūtas (paš)palīdzības un (paš)vadības metodes un pieejas, attīstīta prasme palīdzēt sev un citiem;
* Tiek apzināts izaugsmes potenciāls un attīstīts jauns skatījums, iespējas;
* Uzlabojas darba un attiecību kvalitāte;
* Veidojas labvēlīga izglītības vide, pozitīvi ietekmējot izglītības kvalitāti.

Starp supervīzijas ieguvumiem papildus ir jāmin konkrētas problēmas pārvarēšana, pedagoga un citu personu rīcības un emociju sapratne, izdegšanas un stresa profilakse / novēršana, sadarbības un attiecību uzlabošana, jaunu resursu apzināšanās, kā arī turpmākā darba kvalitātes pilnveide.

Eiropas Sociālā fonda projekts Nr. 8.3.4.0/16/I/001 “Atbalsts priekšlaicīgas mācību pārtraukšanas samazināšanai”, kuru īsteno Izglītības kvalitātes valsts dienests, nodrošina aktivitāti – supervīzijas izglītības darbiniekiem. Plānots, ka projekta laikā (līdzi 2023.gadama) katrā no 665 projektā iesaistītajām izglītības iestādēm notiks divas supervīzijas, aptverot 6 500 izglītības darbinieku. Tādējādi projekts var nodrošināt atbalstu tikai apt. 12 % no visiem pedagogiem.

Latvijas pirmsskolas, vispārējās, profesionālās un augstākās izglītības iestādēs strādā 55 000 pedagogu. Tādēļ ir plānots līdz 2021.gada beigām piedāvāt katram Latvijas pedagogam dalību vienā grupas supervīzijā (trīs supervīzijas stundas, t.i., viena vai divas supervīzijas sesijas (atkarībā no supervīzijas organizācijas)). Grupas supervīzijas pamatprincipi paredz, ka grupā piedalās ne vairāk kā 10 pedagogu, turklāt, ievērojot supervīzijas ētikas principus, tiek nodalīta izglītības iestādes vadītāju (direktoru, direktora vietnieku, metodiķu) un pedagogu supervīzija. Tādējādi līdz gada beigām ir jāīsteno 5 500 supervīziju (ar vienas supervīzijas organizēšanu un īstenošanu saistītās izmaksas ir 150 euro), kas attiecīgi sastāda 825 000 euro.

Finansējums pedagogu supervīziju vadlīniju izstrādei, supervīziju organizēšanai un supervizoriem supervīziju nodrošināšanai tiks novirzīts Izglītības kvalitātes valsts dienestam. Finansējuma nodrošināšanai Izglītības kvalitātes valsts dienests slēgs līgumu par supervīziju īstenošanu ar pašvaldībām, nosakot pedagogu skaitu saskaņā ar pielikumu Nr. 2 – par īstenotām supervīzijām attiecīgās pašvaldības teritorijā esošo izglītības iestāžu pedagogiem, ar augstākās izglītības iestādēm un valsts profesionālās izglītības iestādēm – attiecīgi par supervīzijām šo iestāžu pedagogiem.

Supervīziju atbalsts netiek sniegts saimnieciskām aktivitātēm – supervīzijas ir uzskatāma par daļu no vispārējās valsts nodrošinātās izglītības sistēmas ietvaros sniegtā pakalpojuma un atbalstu var saņemt ikviens pedagogs. Vienlaikus pašvaldībām supervizori ir jāizvēlas caurspīdīgā, atklātā, nediskriminējošā un konkurenci nodrošinošā procedūrā, kas atbilst publiskā iepirkuma principiem, tādejādi nodrošinot, ka arī pakalpojumu sniedzēju līmenī netiek sniegts komercdarbības atbalsts.

|  |  |
| --- | --- |
| **Atbalsts supervīzijām pedagogiem** | |
| 5500 supervīzijas x 150 *euro* | **825 000 *euro*** |
| KOPĀ | **825 000 *euro*** |

Supervīziju kvalitātes izvērtēšanai ir paredzēts izmantot šādas iespējas: izglītības iestāžu vadītāju aptauja par psihoemocionālo labklājību kolektīvā un pedagogu darbību pēc supervīzijas, kā arī supervīzijas ietekme uz mācību procesu un savstarpējo attiecību kvalitāti tiks vērtēta, īstenojot kārtējo izglītības programmas akreditāciju vai izglītības iestāžu vadītāja profesionālās darbības novērtēšanu.

Atbalsta rezultātā plānots, ka:

Izglītības darbinieki tiks iepazīstināti ar supervīziju kā metodi, kas izmantojama izglītības iestādes psihoemocionālās labklājības kolektīvā izvērtēšanai.

* 75 % pedagogu – supervīziju dalībnieku atzīst, ka uzlabojusies psihoemocionālā labsajūta;
* 70% pedagogu – supervīziju dalībnieku atzīst, ka attīstījusies izpratne par labu komunikāciju un sadarbību;
* 50% pedagogu – supervīziju dalībnieku atzīst, ka spēj identificēt jaunas idejas un resursus turpmākajām darbam.
  1. **Atbalsts** **mentālās veselības veicināšanas pasākumiem skolā**

Pētījumā “Latvijas pusaudžu un jauniešu mentālā veselība COVID-19 pandēmijas ietekmē” secināts, ka lielākā daļa jauniešu šobrīd piedzīvo dažāda veida un intensitātes psihoemocionālās grūtības un var prognozēt, ka daļai no viņiem tas sagādās ilgtermiņa sekas. Šīs sekas ilgtermiņā var ietekmēt gan šo jauniešu dzīves iznākumus, gan radīt negatīvu ietekmi uz valsts ekonomiku kopumā.

Skolas vecuma bērnu/pusaudžu psihiskās veselības jautājums ir ļoti aktuāls un tā risināšana pastiprināti akūta Covid-19 izplatības apstākļos un tikpat svarīga tās risināšana ilgtermiņā gan izglītības, gan labklājības un veselības kontekstos. Aktualizētie jautājumi ir iekļauti gan jauno standartu pamatprincipos, gan sasniedzamajos rezultātos vairākās mācību jomās un caurviju prasmju komplektā.

Psihiskās veselības jautājumi mācību saturā ietverti visvairāk sociālajā un pilsoniskajā un veselības un fiziskās aktivitātes mācību jomās. Skolas vadības atbildība ir veidot skolas kopējo organizācijas kultūru ar atbilstošiem rīcības modeļiem un attiecībām pieaugušo un skolēnu starpā, iesaistīt skolēnus izglītības procesa veidošanā, veidot lomas, sistēmas un procesus skolas līmenī ap katru bērnu un jaunieti, lai monitorētu un atbalstītu katra mācīšanās vajadzības, piesaistot papildu atbalsta pasākumus, kur tas nepieciešams. Lai izvirzīto uzdevumu iedzīvināšana būtu mērķtiecīga, prasmīga un konsekventa, ir svarīgs visa veida atbalsts izglītības iestādēm.

OECD uzsver, ka šobrīd ir izšķiroši svarīgi iesaistīt jauniešus viņiem aktuālu izaicinājumu risināšanā, jo COVID-19 radītās sekas lielā mērā gulsies uz pašreizējās jauniešu paaudzes pleciem. Gan UNESCO Izglītības ilgtspējīgās attīstības ceļvedī (Education for Sustainable Development: A Roadmap), gan ANO Jaunatnes stratēģijā (Youth 2030 Working With and For Young People) jaunieši tiek dēvēti par sociālo inovāciju meistariem jeb sabiedrības nākotnes pārmaiņu veidotājiem, t.sk. psihoemocionālās veselības nozīmes stiprināšanā.

Ņemot vērā pusaudžu vecumposma īpatnības, efektīvs veids kā iesaistīt jauniešus prasmju un kompetenču apguvē ir – izmantojot “vienaudzis vienaudzim” pieeju. Lai nodrošinātu “vienaudzis vienaudzim” pieeju, tiek plānots veidot vienaudžu vēstnešu tīklu, ar kura palīdzību veicināt psihoemocionālās kompetences apguvi, vienlaikus veicinot arī vērtībās balstītu jauniešu-līderu formāciju Latvijas skolās, piemēram, caur skolēnu pašpārvalžu tīklu Latvijas izglītības iestādēs.

Lai izveidotu jauniešu vēstnešu tīklu, plānots attīstīt un stiprināt pašpārvaldēs esošo jauniešu un skolotāju-konsultantu kompetences tādos aspektos kā psihoemocionālā veselība, vienaudžu atbalsta formas, iniciatīvas un pārmaiņu vadība. Lai nodrošinātu mērķtiecīgu skolu jauniešu un skolotāju-konsultantu sagatavošanu tiks piesaistīti psiholoģijas, psihoterapijas eksperti kopēja konceptuālā un saturiskā programmas ietvara sagatavošanai.

Papildus skolas ietvaros jaunieši kopā ar atbalsta personu tiks aicināti veidot labbūtības ceļakarti savā skolā, kā arī ar mentoru atbalstu un iniciatīvu projektu palīdzību ieviest to reālajā dzīvē, tādejādi nostiprinot ne tikai psihoemocionālo, bet arī pilsoniskās līdzdalības kompetenci Latvijas izglītības iestādēs, veidojot pilsoniski aktīvu, līdzdalībā balstītu jauniešu paaudzi pēc-COVID19 laikmetā. Tas arī sasaistās ar Eiropas jaunatnes stratēģijā rakstīto, ka visām politikām un darbībām, kas attiecas uz jauniešiem, vajadzētu atbalstīt jauniešu tiesības piedalīties viņiem aktuālo problēmu risināšanā. Mentori veiks arī Jauniešu izstrādātās “Labbūtības ceļakartes” un vienaudžu atbalsta tīklu monitorings un mentoringa datu apkopošana, lai veicinātu stratēģisku iekļaušanas, psihoemocionālās labbūtības un pilsoniskās līdzdalības veicināšanu skolās ilgtermiņā.

Ņemot vērā pašreizējos COVID-19 radītos izaicinājumus jauniešu psihoemocionālās veselības jomā, ir svarīgi sasniegt pēc iespējas lielāku jauniešu skaitu, tādēļ vienaudžu vēstnešu tīklu plānots izveidot vismaz 144 Latvijas skolās, ievērojot vienmērīgu reģionālo pārklājumu. Projektā tieši plānots iesaistīt vidusskolas vecuma jauniešus, bet ar jauniešu iniciatīvu projektu “Labbūtības ceļakarte skolā” palīdzību plānots iesaistīt ne vien vidusskolas, bet arī pamatskolas vecuma jauniešus. Vienaudžu atbalsta tīkla izveidē primāri tiks iesaistītas skolēnu un izglītojamo pašpārvaldes, lai veiktie ieguldījumi radītu pozitīvu ilgtermiņa ietekmi Latvijas izglītības iestādēs jauniešu psihoemocionālās veselības jomā un pilsoniskās līdzdalības veicināšanā.

Projekta “Atbalsts mentālās veselības veicināšanas pasākumiem skolā” ieviesējs ir Jaunatnes Starptautisko programmu aģentūra, kurai ir ievērojama pieredze projektu īstenošanā darbā ar jaunatni, pieredze treniņu nodrošināšanā jauniešiem, kampaņu organizēšanā un mentoringā, kā arī citu jauniešu vajadzībās balstītu pasākumu organizēšanā. Tomēr, tā kā šie ir papildus pasākumi, kas prasa ievērojamu administratīvo kapacitāti, lai kvalitatīvi nodrošinātu projekta ieviešanu, nepieciešams papildus atbalsts projekta administrēšanai – piemaksas trim projektu koordinatoriem. Katra koordinatora papildus saviem tiešajiem darba pienākumiem veicamie uzdevumi:

* Augustā – 8 trīs dienu klātienes mācību koordinēšana (saziņa ar pakalpojumu sniedzējiem, mācību vadītājiem, speciālistiem, 48 skolu komandām, pieteikuma anketu izvērtēšana, dalībnieku atlases protokolu sagatavošana, mācību uzsaukuma, mācību vadītāju pieteikuma un izvērtējuma anketu izstrāde, informācijas izplatīšana sociālajos tīklos);
* Septembrī – 8 vienas dienas tiešsaistes mācību koordinēšana (saziņa ar pakalpojumu sniedzējiem, mācību vadītājiem, speciālistiem, 48 skolu komandām, pieteikuma un izvērtējuma anketu izstrāde, 1-2 komunikācijas aktivitātes sociālajos tīklos, mācību uzsaukuma izstrāde, tiešsaistes platformas sagatavošana mācību vajadzībām);
* Oktobrī, Novembrī - komunikācija ar mentoriem, skolu komandām, mentoringa uzskaites tabulas izveide un uzraudzība, komunikācijas aktivitātes sociālajos tīklos (1-2 mēnesī);
* Decembrī - 2-3 komunikācijas aktivitātes sociālajos tīklos, preses relīzes sagatavošana un rezultātu izplatīšanas aktivitāšu koordinēšana).

Iniciatīvu projektu konkursa pieteikumu un atskaišu izvērtēšana un uzraudzība papildus projektu vērtēšanai nepieciešamas piemaksas 5 darbiniekiem, ņemot vērā, ka īsā laika posmā jāizvērtē 144 skolu iniciatīvu projekti, jāsagatavo līgumi par to īstenošanu, kā arī jānodrošina projektu ieviešanas uzraudzība un atskaišu izvērtēšana. Katra koordinatora papildus saviem tiešajiem darba pienākumiem plānotie veicamie uzdevumi: aptuveni 30 projektu pieteikumu izvērtēšana septembrī un dokumentācijas sagatavošana, kā arī aptuveni 30 projektu atskaišu izvērtēšana decembrī un dokumentācijas sagatavošana.

|  |  |  |  |
| --- | --- | --- | --- |
| **Atbalsts psihiskās veselības veicināšanas pasākumiem skolā** | | | |
| Plānotais laiks | Plānotā aktivitāte | Aktivitātes apraksts | Plānotais finansējums |
| 2021. g.  jūlijs – decembris | Atbalsta aktivitātes | Jauniešu līderu un skolotāju-atbalsta personu mācības emocionālās kompetences stiprināšanai, atbalsta tīkla izveidei sadarbībā ar psiholoģijas, psihoterapijas speciālistiem | 154 000 euro |
| 2021. g.  Sept. –dec. | Mentoru atbalsts skolu komandām un monitoringa aktivitātes | 58 640 euro |
| 2021. g. sept.–dec. | Projektu konkurss | Jauniešu iniciatīvu projekti “Labbūtības ceļakarte skolā” īstenošanai | 144 000 euro |
| 2021. g. augusts - decembris | Atlīdzība | Projekta aktivitāšu koordinēšana | 7 680 euro |
| 2021.g. augusts - decembris | Iniciatīvu projektu konkursa norises organizēšana, pieteikumu un atskaišu izvērtēšana un uzraudzība | 7 680 euro |
|  | **KOPĀ** |  | **372 000 *euro*** |

Mentālās veselības veicināšanas pasākumi skolā sniedz ieguldījumu arī demogrāfijas politikas jautājumos, jo Bērnu, jaunatnes un ģimenes attīstības pamatnostādņu 2021.-2027. gadam 4. mērķa “Tautas ataudze Latvijā” ietvaros plānoti uzdevumi, kas attiecas arī uz jauniešiem, t.sk. veidot jauniešu izpratni par veselību, sniegt atbalstu jauniešu sadarbībai un pašiniciatīvām, kā arī veicināt inovatīvas un radošas brīvā laika pavadīšanas iespējas, liekot pamatu jauniešu uzņēmīgumam, veselīgam dzīvesveidam un savu spēju apzināšanai. Preventīvi psihiskās veselības veicināšanas pasākumi skolās sniegs ieguldījumu šī mērķa sasniegšanā, mazinot to jauniešu skaitu, kuri Covid-19 pandēmijas izraisītā stresa dēļ nākotnē var saskarties ar grūtībām pilnvērtīgi iekļauties sabiedrībā, uzsākt patstāvīgo dzīvi un veidot savas ģimenes.

1. **Priekšlikumi turpmākai darbībai**
   1. Pieņemt zināšanai iesniegto informatīvo ziņojumu.
   2. Atbalstīt informatīvā ziņojuma 2.punktā piedāvātos risinājumus attiecībā uz atbalstu bērnu un jauniešu vasaras nometņu organizēšanai, atbalstu supervīzijām pedagogiem un atbalstu mentālās veselības veicināšanas pasākumiem skolā.
   3. Sagatavot Ministru kabineta rīkojuma projektu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" 2 202 505 *euro* apmērā, lai nodrošinātu atbalstu bērnu un jauniešu vasaras nometņu organizēšanai Covid-19 pandēmijas laikā.
   4. Sagatavot Ministru kabineta rīkojuma projektu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" 825 000 *euro* apmērā, lai nodrošinātu atbalstu supervīzijām pedagogiem Covid-19 pandēmijas laikā.
   5. Sagatavot Ministru kabineta rīkojuma projektu par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 11.00.00 "Demogrāfijas pasākumi" uz Izglītības un zinātnes ministrijas budžeta programmu 21.00.00 “Jaunatnes politikas valsts programma” 372 000 *euro* apmērā, lai nodrošinātu atbalstu mentālās veselības veicināšanas pasākumiem skolās Covid-19 pandēmijas laikā.

Pielikums Nr. 1

Informācija par 7 – 18 gadu vecu iedzīvotāju skaitu pašvaldībās (OSP dati) un atbalstāmo nometņu skaitu.[[3]](#footnote-3)

|  |  |  |  |
| --- | --- | --- | --- |
|  | **Novads/pilsēta** | **7-18 gadi iedzīvotāji pēc OSP 2020g. datiem** | **Nometņu skaits ņemot vērā OSP datus, ja grupas lielums ir 20 un dalība 10%** |
| 1.Daugavpils valstspilsētas pašvaldība | Daugavpils | 9539 | 48 |
| 2.Jelgavas valstspilsētas pašvaldība | Jelgava | 7620 | 38 |
| 3.Jūrmalas valstspilsētas pašvaldība | Jūrmala | 5496 | 27 |
| 4.Liepājas valstspilsētas pašvaldība | Liepāja | 9098 | 45 |
| 5.Rēzeknes valstspilsētas pašvaldība | Rēzekne | 3594 | 18 |
| 6.Rīgas valstspilsētas pašvaldība | Rīga | 70711 | 354 |
| 7.Ventspils valstspilsētas pašvaldība | Ventspils | 4096 | 20 |
| 8.Aizkraukles novads (Aizkraukle) | Aizkraukles novads | 926 | 5 |
| Jaunjelgavas novads | 599 | 3 |
| Kokneses novads | 622 | 3 |
| Neretas novads | 284 | 1 |
| Pļaviņu novads | 532 | 3 |
| Skrīveru novads | 377 | 2 |
| 9.Alūksnes novads (Alūksne) | Alūksnes novads | 1662 | 8 |
| 10.Augšdaugavas novads (Daugavpils) | Ilūkstes novads | 609 | 3 |
| Daugavpils novads | 1829 | 9 |
| 11.Ādažu novads (Ādaži) | Ādažu novads | 2097 | 10 |
| Carnikavas novads | 925 | 5 |
| 12.Balvu novads (Balvi) | Baltinavas novads | 99 | 0 |
| Viļakas novads | 474 | 2 |
| Balvu novads | 1391 | 7 |
| Rugāju novads | 241 | 1 |
| 13.Bauskas novads (Bauska) | Bauskas novads | 2912 | 15 |
| Iecavas novads | 1132 | 6 |
| Rundāles novads | 396 | 2 |
| Vecumnieku novads | 981 | 5 |
| 14.Cēsu novads (Cēsis) | Amatas novads | 597 | 3 |
| Līgatnes novads | 357 | 2 |
| Vecpiebalgas novads | 380 | 2 |
| Priekuļu novads | 892 | 4 |
| Cēsu novads | 2130 | 11 |
| Pārgaujas novads | 441 | 2 |
| Jaunpiebalgas novads | 234 | 1 |
| 15.Dienvidkurzemes novads (Grobiņa) | Aizputes novads | 1028 | 5 |
| Rucavas novads | 162 | 1 |
| Vaiņodes novads | 297 | 1 |
| Pāvilostas novads | 266 | 1 |
| Priekules novads | 670 | 3 |
| Grobiņas novads | 1065 | 5 |
| Nīcas novads | 374 | 2 |
| Durbes novads | 274 | 1 |
| 16.Dobeles novads (Dobele) | Auces novads | 744 | 4 |
| Dobeles novads | 2428 | 12 |
| Tērvetes novads | 332 | 2 |
| 17.Gulbenes novads (Gulbene) | Gulbenes novads | 2276 | 11 |
| 18.Jelgavas novads (Jelgava) | Ozolnieku novads | 1368 | 7 |
| Jelgavas novads | 2605 | 13 |
| 19.Jēkabpils novads (Jēkabpils) | Aknīstes novads | 224 | 1 |
| Jēkabpils | 2840 | 14 |
| Krustpils novads | 666 | 3 |
| Jēkabpils novads | 420 | 2 |
| Viesītes novads | 401 | 2 |
| 20.Krāslavas novads (Krāslava) | Dagdas novads | 727 | 4 |
| Krāslavas novads | 1399 | 7 |
| 21.Kuldīgas novads (Kuldīga) | Alsungas novads | 146 | 1 |
| Kuldīgas novads | 2901 | 15 |
| Skrundas novads | 532 | 3 |
| 22.Ķekavas novads (Ķekava) | Baldones novads | 823 | 4 |
| Ķekavas novads | 3565 | 18 |
| 23.Limbažu novads (Limbaži) | Alojas novads | 536 | 3 |
| Salacgrīvas novads | 766 | 4 |
| Limbažu novads | 1930 | 10 |
| 24.Līvānu novads (Līvāni) | Līvānu novads | 1274 | 6 |
| 25.Ludzas novads (Ludza) | Ciblas novads | 238 | 1 |
| Kārsavas novads | 543 | 3 |
| Ludzas novads | 1254 | 6 |
| Zilupes novads | 275 | 1 |
| 26.Madonas novads (Madona) | Cesvaines novads | 244 | 1 |
| Madonas novads | 2572 | 13 |
| Ērgļu novads | 279 | 1 |
| Lubānas novads | 226 | 1 |
| 27.Mārupes novads (Mārupe) | Babītes novads | 1833 | 9 |
| Mārupes novads | 3772 | 19 |
| Salas novads | 422 | 2 |
| 28.Ogres novads (Ogre) | Ikšķiles novads | 1614 | 8 |
| Lielvārdes novads | 1299 | 6 |
| Ogres novads | 4314 | 22 |
| Ķeguma novads | 579 | 3 |
| 29.Olaines novads (Olaine) | Olaines novads | 2482 | 12 |
| 30.Preiļu novads (Preiļi) | Aglonas Novads | 318 | 2 |
| Preiļu novads | 989 | 5 |
| Vārkavas novads | 161 | 1 |
| Riebiņu novads | 458 | 2 |
| 31.Rēzeknes novads (Rēzekne) | Viļānu novads | 598 | 3 |
| Varakļānu novads | 340 | 2 |
| Rēzeknes novads | 2808 | 14 |
| 32.Ropažu novads (Ulbroka) | Garkalnes novads | 1419 | 7 |
| Ropažu novads | 850 | 4 |
| Stopiņu novads | 1827 | 9 |
| 33.Salaspils novads (Salaspils) | Salaspils novads | 3041 | 15 |
| 34.Saldus novads (Saldus) | Brocēnu novads | 729 | 4 |
| Saldus novads | 2714 | 14 |
| 35.Saulkrastu novads (Saulkrasti) | Saulkrastu novads | 643 | 3 |
| Sējas novads | 272 | 1 |
| 36.Siguldas novads (Sigulda) | Inčukalna novads | 974 | 5 |
| Siguldas novads | 2559 | 13 |
| Krimuldas novads | 579 | 3 |
| Mālpils novads | 456 | 2 |
| 37.Smiltenes novads (Smiltene) | Apes novads | 376 | 2 |
| Raunas novads | 352 | 2 |
| Smiltenes novads | 1558 | 8 |
| 38.Talsu novads (Talsi) | Dundagas novads | 401 | 2 |
| Talsu novads | 3397 | 17 |
| Mērsraga novads | 138 | 1 |
| Rojas novads | 348 | 2 |
| 39.Tukuma novads (Tukums) | Engures novads | 810 | 4 |
| Jaunpils novads | 264 | 1 |
| Kandavas novads | 972 | 5 |
| Tukuma novads | 3773 | 19 |
| 40.Valkas novads (Valka) | Valkas novads | 842 | 4 |
| 41.Valmieras novads (Valmiera) | Valmiera | 2952 | 15 |
| Burtnieku novads | 964 | 5 |
| Naukšēnu novads | 219 | 1 |
| Rūjienas novads | 536 | 3 |
| Strenču novads | 344 | 2 |
| Kocēnu novads | 708 | 4 |
| Beverīnas novads | 411 | 2 |
| Mazsalacas novads | 329 | 2 |
| 42.Ventspils novads (Ventspils) | Ventspils novads | 1406 | 7 |
|  | **Kopā** | **231093** | **1155** |

Pielikums Nr. 2

**Informācija par vispārējās izglītības iestāžu pedagogu skaitu** **pašvaldībās** (izņemot profesionālo ievirzi un profesionālo izglītību)

Tarifikācijas dati uz 2020.gada 27.novembri

|  |  |  |  |
| --- | --- | --- | --- |
| **Pašvaldība** | **Pedagogu skaits pašvaldību izglītības iestādēs** | **Pedagogu skaits privātās izglītības iestādēs** | **Pedagogu skaits valsts(IZM) izglītības iestādēs** |
| AGLONAS NOVADS | 47 | 14 |  |
| AIZKRAUKLES NOVADS | 116 |  |  |
| AIZPUTES NOVADS | 205 |  |  |
| AKNĪSTES NOVADS | 26 |  |  |
| ALOJAS NOVADS | 65 |  |  |
| ALSUNGAS NOVADS | 20 |  |  |
| ALŪKSNES NOVADS | 243 |  |  |
| AMATAS NOVADS | 164 |  |  |
| APES NOVADS | 84 |  |  |
| AUCES NOVADS | 74 |  |  |
| ĀDAŽU NOVADS | 133 | 39 |  |
| BABĪTES NOVADS | 122 | 11 |  |
| BALDONES NOVADS | 87 |  |  |
| BALTINAVAS NOVADS | 29 |  |  |
| BALVU NOVADS | 228 |  |  |
| BAUSKAS NOVADS | 388 |  |  |
| BEVERĪNAS NOVADS | 65 |  |  |
| BROCĒNU NOVADS | 137 |  |  |
| BURTNIEKU NOVADS | 70 |  |  |
| CARNIKAVAS NOVADS | 59 |  |  |
| CESVAINES NOVADS | 44 |  |  |
| CĒSU NOVADS | 384 | 18 |  |
| CIBLAS NOVADS | 34 |  |  |
| DAGDAS NOVADS | 116 |  |  |
| DAUGAVPILS | 984 |  |  |
| DAUGAVPILS NOVADS | 308 |  |  |
| DOBELES NOVADS | 315 |  |  |
| DUNDAGAS NOVADS | 60 |  |  |
| DURBES NOVADS | 28 |  |  |
| ENGURES NOVADS | 117 |  |  |
| ĒRGĻU NOVADS | 30 |  |  |
| GARKALNES NOVADS | 115 |  |  |
| GROBIŅAS NOVADS | 125 |  |  |
| GULBENES NOVADS | 325 | 4 |  |
| IECAVAS NOVADS | 144 | 97 |  |
| IKŠĶILES NOVADS | 140 | 16 |  |
| ILŪKSTES NOVADS | 86 |  |  |
| INČUKALNA NOVADS | 86 |  |  |
| JAUNJELGAVAS NOVADS | 68 |  |  |
| JAUNPIEBALGAS NOVADS | 57 |  |  |
| JAUNPILS NOVADS | 39 |  |  |
| JELGAVA | 749 | 11 |  |
| JELGAVAS NOVADS | 503 |  |  |
| JĒKABPILS | 242 |  |  |
| JĒKABPILS NOVADS | 98 |  |  |
| JŪRMALA | 592 | 73 |  |
| KANDAVAS NOVADS | 164 |  |  |
| KĀRSAVAS NOVADS | 83 |  |  |
| KOCĒNU NOVADS | 117 |  |  |
| KOKNESES NOVADS | 126 |  |  |
| KRĀSLAVAS NOVADS | 169 |  |  |
| KRIMULDAS NOVADS | 72 |  |  |
| KRUSTPILS NOVADS | 160 |  |  |
| KULDĪGAS NOVADS | 419 | 3 |  |
| ĶEGUMA NOVADS | 62 |  |  |
| ĶEKAVAS NOVADS | 252 | 27 |  |
| LIELVĀRDES NOVADS | 169 |  |  |
| LIEPĀJA | 828 | 40 |  |
| LIMBAŽU NOVADS | 295 |  |  |
| LĪGATNES NOVADS | 41 |  |  |
| LĪVĀNU NOVADS | 225 |  |  |
| LUBĀNAS NOVADS | 49 |  |  |
| LUDZAS NOVADS | 156 |  |  |
| MADONAS NOVADS | 386 | 8 |  |
| MAZSALACAS NOVADS | 42 |  |  |
| MĀLPILS NOVADS | 49 |  |  |
| MĀRUPES NOVADS | 300 | 19 |  |
| MĒRSRAGA NOVADS | 23 |  |  |
| NAUKŠĒNU NOVADS | 39 |  | 26 |
| NERETAS NOVADS | 50 |  |  |
| NĪCAS NOVADS | 46 |  |  |
| OGRES NOVADS | 461 | 3 |  |
| OLAINES NOVADS | 164 |  |  |
| OZOLNIEKU NOVADS | 154 |  |  |
| PĀRGAUJAS NOVADS | 129 |  |  |
| PĀVILOSTAS NOVADS | 36 |  |  |
| PĻAVIŅU NOVADS | 45 |  |  |
| PREIĻU NOVADS | 147 | 11 |  |
| PRIEKULES NOVADS | 127 |  |  |
| PRIEKUĻU NOVADS | 70 |  |  |
| RAUNAS NOVADS | 52 | 5 |  |
| RĒZEKNE | 508 | 51 |  |
| RĒZEKNES NOVADS | 397 |  |  |
| RIEBIŅU NOVADS | 79 |  |  |
| RĪGA | 7676 | 737 |  |
| ROJAS NOVADS | 44 |  |  |
| ROPAŽU NOVADS | 97 |  |  |
| RUCAVAS NOVADS | 31 |  |  |
| RUGĀJU NOVADS | 54 |  |  |
| RUNDĀLES NOVADS | 47 |  |  |
| RŪJIENAS NOVADS | 56 |  |  |
| SALACGRĪVAS NOVADS | 95 |  |  |
| SALAS NOVADS | 60 |  |  |
| SALASPILS NOVADS | 173 |  |  |
| SALDUS NOVADS | 462 |  |  |
| SAULKRASTU NOVADS | 85 |  |  |
| SĒJAS NOVADS | 20 |  | 81 |
| SIGULDAS NOVADS | 286 |  |  |
| SKRĪVERU NOVADS | 49 |  |  |
| SKRUNDAS NOVADS | 62 |  |  |
| SMILTENES NOVADS | 268 |  |  |
| STOPIŅU NOVADS | 209 |  |  |
| STRENČU NOVADS | 36 |  |  |
| TALSU NOVADS | 435 | 24 |  |
| TĒRVETES NOVADS | 64 |  |  |
| TUKUMA NOVADS | 489 |  |  |
| VAIŅODES NOVADS | 34 |  |  |
| VALKAS NOVADS | 97 |  |  |
| VALMIERA | 544 | 73 |  |
| VARAKĻĀNU NOVADS | 40 |  |  |
| VĀRKAVAS NOVADS | 25 |  |  |
| VECPIEBALGAS NOVADS | 90 |  |  |
| VECUMNIEKU NOVADS | 170 | 11 |  |
| VENTSPILS | 407 |  |  |
| VENTSPILS NOVADS | 217 |  |  |
| VIESĪTES NOVADS | 50 |  |  |
| VIĻAKAS NOVADS | 98 |  |  |
| VIĻĀNU NOVADS | 76 |  |  |
| ZILUPES NOVADS | 38 |  |  |
| **Kopā** | **27526** | **1295** | **107** |

1. Šo pētījumu finansē Latvijas Republikas Izglītības un zinātnes ministrija, projekta nosaukums “Dzīve ar COVID-19: Novērtējums par koronavīrusa izraisītās krīzes pārvarēšanu Latvijā un priekšlikumi sabiedrības noturībai nākotnē,” projekta nr. VPP-COVID-2020/1-0013[30\_zinojums\_03.15.2021\_final.pdf (lzp.gov.lv)](https://lzp.gov.lv/wp-content/uploads/2021/03/30_zinojums_03.15.2021_final.pdf) [↑](#footnote-ref-1)
2. <https://www.facebook.com/arodbiedribalizda/videos/890506704851126> [↑](#footnote-ref-2)
3. Pašvaldības, kuras iekrāsotas zaļā krāsā, plāno sniegt atbalstu nometņu organizēšanai arī no pašvaldības līdzekļiem. Pašvaldības, kuras iekrāsotas sarkanā krāsā, atbalstu nometņu organizēšanai nav plānojušas sniegt. [↑](#footnote-ref-3)